text: Слух за военен преврат изкара стотици на улиците в Анкара - News.bg
  22.03.2017 12:07:41
  22.03.2017 12:12:45
  Стотици излязоха на улицата заради слух, че в турската столица Анкара се извършва опит за военен преврат. Той е тиражиран в социалната мрежа "Туитър", съобщи кореспондентът на БТА Нахиде Дениз.
  Пред президентския дворец Бештепе в Анкара се събра голяма група хора. Те развяваха знамена и лозунги. Множеството скандираше: "Няма да позволим нов преврат, няма да те дадем, ще бъдем докрай на пост".
  Успокоение внесе депутатът от управляващата Партия на справедливостта и развитието Метин Кюлюнк. В "Туитър" той обяви, че няма опасност от преврат. "Братя, бъдете спокойни. Положението е под контрол". Метин Кюлюнк призова хората да се разотидат.
  Въпреки призива, десетки хора останаха пред двореца до късно след полунощ. Те се снимаха с мобилните си телефони.